1Tenniya idi, oh PUWANG, tenniya idi, iyakiya Iko bawang harusu ripoji, saba’ matinulu-Ko sibawa tette mamasé.
2Magi bangsa-bangsaé naharusu makkeda, "Kégani Allataalana mennang?"
3Allataalata engkai ri surugaé, napogau’i aga iya Naéloriyé.
4Barahalana mennang poléi ri ulawengngé sibawa péra’é, ébbu lima tolino.
5Mappunnaiwi mennang tému, iyakiya dé’ naulléi mabbicara, mappunnaiwi mata, iyakiya dé’ naulléi makkita.
6Mappunnaiwi mennang daucculing, iyakiya dé’ naulléi mennang maréngkalinga, mappunnaiwi inge, iyakiya dé’ naulléi marémmau.
7Mappunnaiwi mennang lima, iyakiya dé’ naulléi makkarawa, mappunnaiwi ajé, iyakiya dé’ naulléi joppa, sibawa dé’gaga sadda massu polé ri tigero’na.
8Tennapodo makkuwairo totona sining tau iya mébbuéngngi, sibawa sininna tau iya mateppe’é lao ri aléna.
9Eh Israélié, amménasano lao ri PUWANGNGE, Aléna ritu mattulung sibawa linrungiko.
10Eh sining imangngé, amménasano lao ri PUWANGNGE, Aléna ritu mattulung sibawa linrungiko.
11Eh sininna tau mateppe’é, amménasano lao ri PUWANGNGE, Aléna ritu mattulung sibawa linrungiko.
12Naéngngerakki PUWANGNGE sibawa nabarakkakiki matu, Nabarakkakiwi matu umma Israélié sibawa sininna imang wija-wijanna Harun.
13Nabarakkakiwi matu sining tau mateppe’é, muwi baiccu’é iyaré’ga battowaé.
14Tennapodo nawérékko PUWANGNGE maéga ana’, lao ri iko sibawa wija-wijammu.
15Tennapodo nabarakkakiko PUWANGNGE, pancajiyéngngi langié sibawa linoé!
16Langié iyanaritu appunnangenna PUWANGNGE bawang, iyakiya linoé Nawéréngngi tolinoé.
17Dé’ naripoji PUWANGNGE ri tau maté, tau iya nonnoénna ri onrong iya masino-sinoé.
18Iyakiya idi iya tuwoé sukkuru’ki lao ri Aléna, makkekkuwangngé sibawa lettu mannennungeng. Pojiwi PUWANGNGE!
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn